Kris Samsing var elev på Tegneskolen i Kristiania, og der elev av skolens rektor Oluf Wold-Torne (1867–1918), som tidligere hadde tegnet servisedekorer for Porsgrund Porselænsfabrik. Da Tegneskolen i 1918 markerte sitt 100-årsjubileum med en utstilling av elevarbeider, fikk Kris Samsing rosende omtale for sine bidrag til utstillingen – noen gobeliner og tekstilarbeider som anmelder mente var blant «utstillingens mest interessante arbeider».